

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УО НА ПРСР 2014-2020 Г.**  **Г-Н ГЕОРГИ СЪБЕВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор BG06RDNP001-6.004 „Производство на продукти, които не са включени в приложение I от Договора за функционирането на Европейския съюз” по подмярка 6.4.1 „Инвестиции в подкрепа на неземеделски дейности“ от ПРСР 2014-2020г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД 09-831 от 04.09.2018 г. на ръководителя на Управляващия орган на ПРСР 2014-2020 г. са утвърдени Насоки за кандидатстване по процедура чрез подбор на проектни предложения № BG06RDNP001-6.004 „Производство на продукти, които не са включени в приложение I от Договора за функционирането на Европейския съюз” по подмярка 6.4.1. „Инвестиции в подкрепа на неземеделски дейности“ от ПРСР 2014-2020 г. Заповедта е изменена със Заповед № РД 09-1006 от 10.12.2020 г., с която бюджетът на процедурата е увеличен и със Заповед № РД 09-945 от 15.09.2021 г. е изменен образеца на административен договор, което улесни изпълнението на одобрените проектни предложения.

С писмо № 10-1205/08.12.2021 г. Държавен фонд „Земеделие“ представи предложения за промяна на насоките по процедурата. Посочените в писмото мотиви са свързани с публикувания на 28.12.2020 г. в Официалния вестник на Европейския съюз Регламент (ЕС) 2020/2220 от 23 декември 2020 г. на Европейския парламент и на Съвета за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г. Съгласно чл. 2, параграф 2 от Регламент (ЕС) 2020/2220, крайният срок за извършване на плащанията по Програмата за развитие на селските райони 2014-2020 г. (ПРСР 2014-2020) и оперативните програми се удължава до 31 декември 2025 г.

Съгласно чл. 26, ал. 7, т. 1 от Закона за управление на средствата от Европейските фондове при споделено управление (ЗУСЕФСУ), след откриване на процедура чрез подбор, Насоките за кандидатстване може да се изменят при промени в правото на Европейския съюз.

Във връзка с предложение от Държавен фонд „Земеделие“ (писмо № 10-1205 от 08.12.2021 г.) се предвижда и изменение, което създава възможност за подписване на допълнителни изменения към административния договор с квалифициран електронен подпис.

Предвид гореизложеното е подготвен проект на Заповед за изменение на Заповед № РД 09-831 от 04.09.2018 г.

Проектът на заповед за изменение на Заповед № РД 09-831 от 04.09.2018 г., с която се увеличава срокът за изпълнение на проектните предложения по процедура № BG 06RDNP001-6.004, съобщение и проект на доклад на заместник-министъра на земеделието, съдържащ мотивите за издаване на заповедта бяха публикувани на електронната страница на Министерството на земеделието и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 7, т. 1 от ЗУСЕФСУ предлагам да издадете заповед за изменение на Заповед № РД 09-831 от 04.09.2018 г., с която са утвърдени Насоки за кандидатстване по процедура чрез подбор на проектни предложения № BG06RDNP001-6.004 „Производство на продукти, които не са включени в приложение I от Договора за функционирането на Европейския съюз” по подмярка 6.4.1 „Инвестиции в подкрепа на неземеделски дейности“ от ПРСР 2014-2020 г.

С уважение,

