**З А П О В Е Д**



На основание чл. 9, ал. 5 и чл. 26, ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), както и § 70 от Преходни и заключителни разпоредби към Закона за изменение и допълнение на ЗУСЕСИФ (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-890 от 08.08.2022 г. на министъра на земеделието и одобрен доклад № ……………..………..….. на директора на дирекция „Развитие на селските райони“

**Н А Р Е Ж Д А М:**

І. Изменям Заповед № РД 09-831 от 04.09.2018 г., изменена със Заповед № РД 09-1006 от 10.12.2020 г. и Заповед № РД 09-945 от 15.09.2021 г. на заместник-министъра на земеделието, храните и горите и ръководител на Управляващия орган на Програмата за развитие на селските райони 2014-2020 г., както следва:

1. В Приложение № 1 „Условия за кандидатстване за предоставяне на безвъзмездна финансова помощ по процедура чрез подбор № BG06RDNP001-6.004 „Производство на продукти, които не са включени в приложение I от Договора за функционирането на Европейския съюз” по подмярка 6.4.1. „Инвестиции в подкрепа на неземеделски дейности“ от ПРСР 2014-2020 г.“, в Раздел 18 „Минимален и максимален срок за изпълнение на проекта:“, в т. 3 думите „15 септември 2023 г.“ се заменят с „6 юни 2025 г.“;

2. В Приложение № 2 „Условията за изпълнение на одобрени проекти по процедура чрез подбор на проектни предложения № BG06RDNP001-6.004 „Производство на продукти, които не са включени в приложение I от Договора за функционирането на Европейския съюз” по подмярка 6.4.1. „Инвестиции в подкрепа на неземеделски дейности“ от ПРСР 2014-2020 г.“:

2.1. в глава А „Техническо изпълнение на проектите“, в раздел I „Срок за изпълнение на одобрения проект и срок за мониторинг:“, в т. 3 думите „15 септември 2023 г.“ се заменят с „6 юни 2025 г.“

2.2. в Приложение № 9 „Образец на административен договор“ се правят следните изменения:

2.2.1. в чл. 6, ал. 1 думите „15 септември 2023 г.“ се заменят с „6 юни 2025 г.“;

2.2.2. в чл. 24, ал. 7 се изменя така:

„(7) При уведомяване от Фонда за съгласие с исканата промяна, Бенефициентът или упълномощено от него лице трябва да се яви или по електронен път в ИСУН 2020 с валиден КЕП да подпише допълнителното споразумение в срок до 10 календарни дни от получаването на уведомлението за сключване на допълнително споразумение към договора, като при неявяване или неподписването в този срок правото за подписване на допълнителното споразумение към договора се погасява.“

ІІ. Настоящата заповед и коригираните Условия за кандидатстване, Условия за изпълнение и административен договор да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

